**LĒMUMS**

Liepājā

|  |  |
| --- | --- |
| 2024. gada 21. martā |  Nr.86/3(prot. Nr.3, 14.§) |

Par projektu “PROTI un DARI 2.0”

Pamatojoties uz Pašvaldību likuma 4. panta pirmās daļas 4. punktu un 8. punktu, 10. panta pirmās daļas pirmo teikumu, Ministru kabineta 2023. gada 5. decembra noteikumiem Nr.722 “Eiropas Savienības kohēzijas politikas programmas 2021.-2027. gadam 4.2.3. specifiskā atbalsta mērķa “Sekmēt to, lai – jo īpaši nelabvēlīgā situācijā esošām grupām – būtu vienlīdzīga piekļuve kvalitatīvai un iekļaujošai izglītībai un mācībām un iespēja to iegūt, sākot ar pirmsskolas izglītību un aprūpi un vispārējās izglītības un profesionālās izglītības un mācību gaitā līdz pat augstākajai izglītībai un pieaugušo izglītībai un mācībām, tostarp veicināt mācību mobilitāti visiem un atvieglot piekļūstamības iespējas personām ar invaliditāti” 4.2.3.4. pasākuma “Sekmēt NEET jauniešu integrēšanos izglītībā un nodarbinātībā” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027. gadam Rīcības un investīciju plāna rīcības U4.4. “Sekmēt jaunatnes politikas ieviešanu” projektu Nr.VPr\_215 “Projekts “PROTI un DARI 2.0”” un izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), pastāvīgās Sociālo lietu, veselības un sabiedriskās kārtības komitejas 2024. gada 14. marta lēmumu (sēdes protokols Nr.3), pastāvīgās Izglītības, kultūras un sporta komitejas 2024. gada 14. marta lēmumu (sēdes protokols Nr.3) un pastāvīgās Finanšu komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt Liepājas valstspilsētas pašvaldības aģentūras “Liepājas Nodarbinātības projekti” dalību projektā “PROTI un DARI 2.0” (turpmāk – Projekts) Jaunatnes Starptautisko programmu aģentūras īstenotajā programmā.

2. Apstiprināt Projekta kopējās attiecināmās izmaksas 2024.-2026. gadam 116 452,40 EUR (viens simts sešpadsmit tūkstoši četri simti piecdesmit divi *euro* un 40 centi).

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta administratīvo izmaksu segšanai 37 682 EUR (trīsdesmit septiņi tūkstoši seši simti astoņdesmit divi *euro* un 00 centi) apmērā:

3.1. 2024. gadā – 9 800 EUR;

3.2. 2025. gadā – 13 941 EUR;

3.3. 2026. gadā – 13 941 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu Projekta attiecināmo izmaksu segšanai 7 000 EUR (septiņi tūkstoši *euro* un 00 centi) apmērā 2024. gadā.

5. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Deleģēt Projekta īstenošanai Liepājas valstspilsētas pašvaldības aģentūru “Liepājas Nodarbinātības projekti”.

7. Iesaistīt Projekta īstenošanā stratēģiskos partnerus – Liepājas Centrālās administrācijas Vides, veselības un sabiedrības līdzdalības daļu, Liepājas Izglītības pārvaldi, Liepājas Sociālo dienestu, Nodarbinātības valsts aģentūru un nevalstiskās organizācijas.

8. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja vietniekam, Izpilddirektora birojam, Vides, veselības un sabiedrības līdzdalības daļai, Attīstības pārvaldei, Finanšu pārvaldei, Liepājas Izglītības pārvaldei, Liepājas Sociālajam dienestam, pašvaldības aģentūrai “Liepājas Nodarbinātības projekti” |